गुजरात में कोरोना वायरस के 518 नए केस, दो और मरीजों की मौत
गुजरात में रविवार को कोविड-19 के 518 नये मामले सामने आये और राज्य में संक्रमित हुए लोगों की कुल संख्या बढ़कर 2,55,872 हो गई।
अहमदाबाद: गुजरात में रविवार को कोविड-19 के 518 नये मामले सामने आये और राज्य में संक्रमित हुए लोगों की कुल संख्या बढ़कर 2,55,872 हो गई। यह जानकारी राज्य के स्वास्थ्य विभाग ने दी। विभाग ने कहा कि दो और मरीजों की संक्रमण से मौत हो जाने से राज्य में कुल मृतक संख्या बढ़कर 4,365 हो गई। विभाग ने कहा कि 704 और मरीजों को ठीक होने के बाद अस्पतालों से छुट्टी दे दी गई, जिससे राज्य में अभी तक ठीक हुए मरीजों की कुल संख्या बढ़कर 2,45,107 हो गई। विभाग ने कहा कि राज्य में ठीक होने की दर अब 95.79 प्रतिशत है। गुजरात में अभी उपचाराधीन मरीजों की संख्या 6,400 है।वहीं, बता दें कि गुजरात में शनिवार को कोरोना वायरस के 505 नए मरीजों की पुष्टि हुई थी। इसके बाद कुल मामलों की संख्या 2,55,354 पहुंच गई थी। स्वास्थ्य विभाग ने बताया था कि शनिवार को तीन और लोगों की मौत के बाद मृतकों की संख्या 4363 हो गई थी। दिन में 764 मरीजों को अस्पतालों से छुट्टी दी गई। स्वास्थ्य विभाग के अनुसार, शनिवार को संक्रमण मुक्त होने वाले मरीजों की संख्या 2,44,403 हो गई थी और संक्रमण को मात देने की दर 95.71 फीसदी थी। विभाग ने बताया था शनिवार तक राज्य में 6588 मरीज संक्रमण का इलाज हो रहा था, जिनमें से 53 मरीजों की हालत नाजुक थी।